༄༅། །མྱུར་མཛད་ཡེ་ཤེས་ཀྱི་མགོན་པོའི་བསྐང་བ་ཉུང་བསྡུས་བཞུགས་སོ། །
ན་མོ་གུ་རུ་མཉྫུ་གྷོ་ཥཱ་ཡ། རྩ་རྒྱུད་བླ་མ་མཆོག་གསུམ་རྒྱལ་བའི་བཀའ། །གསང་
སྔགས་རིགས་སྔགས་ཏིང་འཛིན་ཕྱག་རྒྱའི་མཐུས།
།མཐུན་པའི་དམ་རྫས་ཕྱི་ནང་མཆོད་པའི་
ཚོགས། །ཡེ་ཤེས་མགོན་པོ་འཁོར་བཅས་སྤྱན་ལམ་དུ། །འབྱུང་ཞིང་རྒྱས་ལ་ཐུགས་དམ་བསྐང་
གྱུར་ཅིག །ཞིང་བཅུའི་དགྲ་བགེགས་བསྒྲལ་བ་ལས་བྱུང་བའི། །དམར་ཆེན་རཀྟའི་ཨགྷཾ་མཚོ་
ལྟར་བསྐྱིལ། །དབང་བོ་ལྔ་དང་ལྷ་མིའི་མེ་ཏོག་གིས། །ཡེ་ཤེས་མགོན་པོ་འཁོར་བཅས་ཐུགས་
དམ་བསྐང་། །ཚིལ་ཆེན་གུ་གུལ་བསྲེག་པའི་དུད་སྤྲིན་འཁྲིགས། །ཞུན་ཆེན་སྒྲོན་མེས་སྟོང་
གསུམ་མུན་པ་སེལ། །ཁྲག་མཁྲིས་ག་བུར་སྦུར་བའི་དྲི་ཆབ་མཚོས། །ཡེ་ཤེས་མགོན་པོ་྾། །
ཇ་ཆང་ཕུད་དང་བཟའ་བཅའ་བཏུང་བའི་ཚོགས། །ཤ་རུས་ཞལ་ཟས་རི་རབ་ལྟ་བུར་སྤུངས། །
སྙན་བརྗིད་རོལ་མོའི་བྱེ་བྲག་མཐའ་ཡས་འདིས། །ཡེ་ཤེས་མགོན་པོ་྾། །རི་རབ་གླིང་བཞི་
གླིང་ཕྲན་ཉི་ཟླ་དང༌། །རིན་ཆེན་བདུན་དང་བཀྲ་ཤིས་རྟགས་རྫས་བརྒྱད། །ཕྱི་ནང་འདོད་ཡོན་
ལྷ་མིའི་དཔལ་འབྱོར་གྱིས། །ཡེ་ཤེས་མགོན་པོ་྾། །ཀེང་རུས་གཅལ་བཀྲམ་རྒྱུ་རློན་ལྡ་ལྡི་
དང་། །ཞིང་ཆེན་གཡང་གཞི་གླང་ཆེན་ཀོ་རློན་དང༌། །སྟག་ལྤགས་ཤམས་ཐབས་མགོ་འཕྲེང་
དོ་ཤལ་གྱིས། །ཡེ་ཤེས་མགོན་པོ་྾། །རུས་ཆེན་ལས་གྲུབ་ཕྱག་རྒྱ་རྣམ་པ་དྲུག །མཁའ་འགྲོའི་
རྫས་མཆོག་ལི་ཁྲིས་བྱུགས་པ་དང༌། །ཞག་གི་སོར་རིས་ཐལ་ཆེན་ཚོམ་བུ་འདིས། །ཡེ་ཤེས་
མགོན་པོ་྾། །མྱུར་མགྱོགས་ཤུགས་འཆང་རྟ་ནག་རྟིང་དཀར་དང༌། །འབྲོང་གཡག་ཞོལ་མ་
ཆར་སྤྲིན་ལྟ་བུར་རྒྱུ། །རྭ་བཞི་འཁྱིལ་བའི་ལུག་ནག་སྤྱི་དཀར་གྱིས། །ཡེ་ཤེས་མགོན་པོ་྾། །
རྡོ་རྗེའི་མཆུ་སྡེར་གཡོ་བའི་བྱ་ནག་ཚོགས། །ཁྱི་ནག་གཏུམ་པོ་སྙིང་དཀར་དོམ་ལྟར་འཕྱོ། །སྲ་
བའི་གོ་ཆ་རྣོ་བའི་མཚོན་རྣོན་གྱིས། །ཡེ་ཤེས་མགོན་པོ་྾། །དམ་རྫ་ས་གཏོར་མ་རི་བོ་ལྟ་བུར་
སྤུངས། །བནྡྷའི་སྣོད་མཆོག་བདུད་རྩི་ལྔ་ཡིས་བཀང་། །དངོས་བཤམས་ཡིད་ཀྱིས་སྤྲུལ་བའི་
262

མྱུར་མཛད་ཡེ་ཤེས་མགོན་པོའི་བསྐང་བསྡུས།
མཆོད་སྤྲིན་གྱིས། །ཡེ་ཤེས་མགོན་པོ་྾། །ཐོག་ལྟར་རྒྱུག་པའི་རྡོ་རྗེའི་མདའ་བོ་ཆེ། །དཔའ་
བོའི་གྲི་སྙིང་རིན་ཆེན་སྣན་ཕྱེས་བལྟམས། །བསྐྱེད་ཅིང་བྱིན་གྱིས་བརླབས་པའི་གསང་རྟེན་
འདིས། །ཡེ་ཤེས་མགོན་པོ་྾། །ཁམས་གསུམ་ཟ་བྱེད་དྲག་པོའི་སྐུར་བསྟན་ཀྱང་། །སྐུ་གསུམ་
ཡེ་ཤེས་ལྔ་ཡི་བདག་ཉིད་དུ། །ཡིད་ཆེས་གསོལ་འདེབས་བླ་མེད་རྟེན་མཆོག་འདིས། །ཡེ་ཤེས་
མགོན་པོ་འཁོར་བཅས་ཐུགས་དམ་བསྐང་། །ཐུགས་དམ་བསྐང་ཞིང་བར་ཆད་བཟློག་པ་
དང་། །ཉམས་ཆགས་སོས་ཤིང་དངོས་གྲུབ་བསྩལ་དུ་གསོལ། ། ། །ཞེས་མྱུར་མཛད་ཡེ་ཤེས་ཀྱི་
མགོན་པོ་ཕྱག་དྲུག་པའི་བསྐང་བ་ཉུང་འདུས་ཡིད་བཞིན་རེ་སྐོང་འདི་ཡང་། བདག་གི་ཡོངས་འཛིན་དམ་པ་ལྷ་བརྟན་
ཞབས་དྲུང་རིན་པོ་ཆེས་བཀས་བསྐུལ་བས། བསྐང་བ་བགྲང་གསོག་སྐབས་སུ་ཉུང་འདུས་འདི་ལྟ་བུ་ཞིག་དགོས་ཞེས་
གསུངས་པ་ལྟར། རི་ཁྲོད་པ་བཀའ་བཅུ་འཕྲིན་རབ་བརྟན་གྱིས་སྦྲུལ་ལོ་ཧོར་ཟླ་དགུ་བའི་ཡར་ཚེས་ལ་གཞི་དགེ་ཆོས་
འཁོར་གླིང་ནས་སྦྱར་བའོ། ། ། །སརྦ་མངྒ་ལཾ།
263

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།